Lav et referat af nedenstående tekst:

Tekst:
Politiet havde først en mistanke om, at et ton brændende kabelskrot i Frederikshavn kunne være påsat. Branden fandt sted natten til mandag. Men overvågningsbilleder viser, at skrottet antændte sig selv. Kabelskrottet brændte ved affaldshåndteringsvirksomheden Uniskrap ved Langerak i Frederikshavn. Der havde ikke været arbejdet ved virksomheden siden torsdag, hvorfor Nordjyllands Politi fik mistanke om, at branden kunne være påsat. Nordjyllands Politi har set overvågningsbåndene fra virksomheden igennem, som tilsyneladene viser, at der pludselig kom et lysglimt fra kabelskrottet, som dermed antændte sig selv. Det oplyser vagtchef ved Nordjyllands Politi, Per Vagn Nielsen.

Referat:
Et ton kabelskrot brændte natten til mandag i Frederikshavn. Nordjyllands Politi har undersøgt overvågningsmateriale, som viser, at skrottet antændte sig selv.